Kelvin Edward Felix

Kelvin Edward Felix, nado o 15 de febreiro de 1933 en Roseau (Dominica) e finado en Castries o 30 de maio de 2024, foi un cardeal e arcebispo católico latino, arcebispo de Castries (Santa Lucía) entre 1981 e 2008.

 Traxectoria 
Naceu en Roseau o 15 de febreiro de 1933. Estudou no seminario San Xoán María Vianney en Trinidad, e foi ordenado sacerdote o 8 de abril de 1956, converténdose no primeiro sacerdote diocesano de Roseau e no primeiro sacerdote católico en ser ordenado en Dominica.

Logo de exercer o seu ministerio por uns anos en Dominica, marchou a estudar á Universidade San Francisco Xabier en Nova Escocia, graduándose en Educación en 1963; e obtivo un máster en Socioloxía e Antropoloxía na Universidade de Notre Dame (Indiana), en 1967. Finalizou os seus estudos en Socioloxía na Universidade de Bradford (Inglaterra), graduándose en 1970. Posteriormente foi profesor na Universidade das Indias Occidentais en St. Augustine (Trinidad e Tobago).

O 17 de xullo de 1981 foi elixido arcebispo de Castries. Recibiu a consagración episcopal o 5 de outubro de mans do pro-nuncio para as Antillas Bulus Fuad Naim Tabit, tendo como co-consagrantes ao arcebispo de Porto España Gordon Anthony Pantin e ao arcebispo de Kingston Samuel Emmanuel Carter.

Durante o seu pontificado foi tamén presidente da Conferencia Episcopal das Antilla, e membro do Pontificio Consello para a Familia e do Pontificio Consello para o Diálogo Interrelixioso.

Permaneceu á fronte da arquidiocese e Castries até que Bieito XVI aceptou o seu retiramento ao alcanzar a idade canónica, o 15 de febreiro de 2008. No consistorio do 22 de febreiro de 2014 o papa Francisco creouno cardeal co título de Cardeal-Presbítero de Santa Maria della Salute a Primavalle.

 Notas 

 Véxase tamén 
 Ligazóns externas 
 Perfil no Vaticano 

Categoría:Bispos católicos de Dominica
Categoría:Bispos católicos de Santa Lucía
Categoría:Bispos da Igrexa católica latina
Categoría:Cardeais creados por Francisco
Categoría:Cardeais de Dominica
Categoría:Nados en 1933
Categoría:Finados en 2024
Categoría:Nados en Roseau
Categoría:Alumnos da Universidade San Francisco Xabier
Categoría:Alumnos da Universidade de Notre Dame
Categoría:Alumnos da Universidade de Bradford
Categoría:Profesores da Universidade das Indias Occidentais